EkBass/fiwiki-20250220-pages-articles huggingface dataset:
Sun Sauna

Sun Sauna Oy on vuonna 1997 perustettu suomalainen saunojen sisustuksia valmistava perheyritys. Yrityksen perusti Raimo Huusko ja toimintaa jatkavat hänen poikansa Juha-Pekka ja Harri Huusko. Sun Saunalla on tuotantotilat Jyväskylässä, jossa lauteet valmistetaan. Yhtiö on palkittu vuoden puusepänteollisuusyritys palkinnolla 2005. Sun Sauna aloitti toimintansa valmistamalla saunoja yksityiskäyttöön. Nykyisin niitä valmistetaan myös uimahalleihin, taloyhtiöihin, hotelleihin ja kylpylöihin. Lauteiden lisäksi Sun Sauna toimittaa saunan lasiseiniä, saunan valaisimia, paneeleita ja kiukaita. Sun Saunan laudemallistoja ovat suunnitelleet muun muassa Seppo Honkavaara ja Simo Heikkilä. == Lähteet == == Aiheesta muualla == www.sunsauna.fi Luokka:Suomalaiset teollisuusyritykset Luokka:Suomalaiset perheyritykset
Mauri Eggert

Mauri Mikael Eggert (s. 3. huhtikuuta 1933 TurkuKuka kukin on 1978 (Runeberg.org)) on suomalainen diplomaatti, koulutukseltaan valtiotieteiden maisteri. Hän oli suurlähettiläs Hanoissa 1977–1980, kehitysyhteistyöosaston osastopäällikkö 1981–1984, suurlähettiläs Kairossa 1984–1987, edustustojen tarkastaja 1987–1990Facta 2001, Täydennysosa 1990, WSOY 1990, s. 239 ja kehitysyhteistyöasioiden alivaltiosihteeri 1990–1993Kepa.fi . == Lähteet == Luokka:Suomen suurlähettiläät Luokka:Vuonna 1933 syntyneet Luokka:Mahdollisesti elävät henkilöt Luokka:Suomalaiset alivaltiosihteerit Luokka:Suomen ulkoministeriön osastopäälliköt
Carl Ehlers

Carl Walter Ehlers (s. 1944) on suomalainen geologi ja Åbo Akademin emeritusprofessori. Hän on ollut Åbo Akademin geologian ja mineralogian professori 1983 alkaen. Hän tutki Lounais-Suomen saariston emäksisiä kivilajeja ja niiden tektoniikkaa.Facta 2001, Täydennysosa 1990, WSOY 1990, s. 240 == Lähteet == Luokka:Suomalaiset geologit Luokka:Suomalaiset professorit Luokka:Åbo Akademin professorit Luokka:Vuonna 1944 syntyneet Luokka:Elävät henkilöt
Esko Ehrola

Esko Ilmari Ehrola (s. 1941) on suomalainen tekniikantutkija. Hän oli Oulun yliopiston tienrakennusopin professori vuodesta 1987. Hän tutki päällysteitä ja tien routaantumista.Facta 2001, Täydennysosa 1990, WSOY 1990, s. 240 ==Julkaisut== * Liikenneväylien rakennesuunnittelun perusteet * Masuunikuonatuotteiden E-moduulit. Tielaitos, tie- ja liikennetekniikka, Helsinki 1999. Tielaitoksen sisäisiä julkaisuja == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Vuonna 1941 syntyneet Luokka:Elävät henkilöt
Bo-Göran Ekholm

Bo-Göran Ekholm (s. 7. tammikuuta 1946 Kristiinankaupunki) on suomalainen taloustieteilijä. Hän oli Svenska handelshögskolanin laskentatoimen professori vuodesta 1985.Facta 2001, Täydennysosa 1990, s. 240. WSOY 1990. == Lähteet == Luokka:Suomalaiset taloustieteilijät Luokka:Suomalaiset professorit Luokka:Svenska handelshögskolanin professorit Luokka:Vuonna 1946 syntyneet Luokka:Elävät henkilöt
Dan Eklund

Dan Ernst Eklund (s. 30. lokakuuta 1940 Göteborg, Ruotsi) on suomalainen tekniikantutkija. Hän oli Åbo Akademin paperikemian professori vuodesta 1985.Facta 2001, Täydennysosa 1990, s. 240. WSOY 1990. ==Julkaisuja== * Eklund, Dan – Lindström, Tom: Paper chemistry. 1991. == Lähteet == Luokka:Suomalaiset insinöörit Luokka:Valtionlaitosten johtajat‎ Luokka:Suomalaiset professorit Luokka:Åbo Akademin professorit Luokka:Vuonna 1940 syntyneet Luokka:Elävät henkilöt
Tauno Timosaari

Tauno Timosaari (7. huhtikuuta 1925 Veteli – 2. kesäkuuta 2007) oli suomalainen taidemaalari. Timosaaren vanhemmat olivat Heikki Timosaari ja Vilhelmiina Ranta-aho ja puoliso Anja Virtanen. Hän suoritti taideopintoja Det Kungliga Akademiet för de Skönne Kunster -oppilaitoksessa Kööpenhaminassa 1952 ja Vapaassa taidekoulussa 1957. Timosaaren teoksia oli ensimmäisen kerran esillä Kokkolassa 1946. Hän osallistui useisiin yhteisnäyttelyihin Suomessa ja ulkomailla ja piti yksityisnäyttelyitä Suomessa ja Ruotsissa. Hänen teoksiaan on esillä eri kokoelmissa ja museoissa. Timosaaren julkisia teoksia ovat muun muassa Kokkolan seurakuntasalin alttarimaalaus (Elämänlähteellä, 1958) sekä Pietarsaaren kansalaiskouluun (Nuoruusmuistoja, 1968) ja Kokkolan vanhainkotiin (Vaihtelua arkeen, 1979) aikanaan tehdyt seinämaalaukset. Hän maalasi myös muotokuvia tilaustyönä ja toimi taideopettajana. Timosaaren nimeä kantava stipendirahasto perustettiin vuonna 1993. == Lähteet == ==Aiheesta muualla== * Timosaari, Tauno, Hyttinen, Pertti, Aurén, Bo 1989. Työ, rakenne, liike: Arbete, struktur, rörelse. Kruunupyy: T. Timosaari. 27 s. Luokka:Suomalaiset taidemaalarit Luokka:Vuonna 1925 syntyneet Luokka:Vuonna 2007 kuolleet
Nissan Vanette

Nissan Vanette on Nissanin vuosina 1991–2002 valmistama keskikokoinen pakettiautomalli, jonka tila-autoversio on nimeltään Nissan Serena. Valmistuksen päätyttyä mallit korvasi Nissan Primastar. Brittiläinen LDV solmi vuonna 1998 Nissanin kanssa yhteistyösopimuksen ja myi Vanettea LDV Cub -nimisenä. Vuonna 1999 testattu Serena sai Euro NCAP -kolaritestistä tulokseksi kolme tähteä viidestä. Nissan Vanetten pakettiautomallista oli kaksi versiota. Vanette E oli samankokoinen kuin Serena-tila-auto, mutta Vanette Cargossa oli korotettu katto ja takapariovet. == Lähteet == == Aiheesta muualla == Vanette Luokka:Pakettiautot Luokka:1990-luvun autot Luokka:2000-vuosikymmenen autot
Protaktinium(IV)oksidi

Protaktinium(IV)oksidi (tai protaktiniumdioksidi) on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +IV. Näin muodostuva yhdiste on PaO2.Boris F. Myasoedov, H. W. Kirby, & Ivan G. Tananaev (2006) Protactinium, luku 4 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. ss. 161–252. Protaktinium(IV)oksidi muodostaa mustia pintakeskisiä kuutiollisia (fcc) kiteitä, joiden hilavakio a = 550,5 pm. Sitä voidaan valmistaa pelkistämällä protaktinium(V)oksidia vedyllä 1 550 °C lämpötilassa. Dioksidi muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä.Elson, R.; Fried, Sherman; Sellers, Philip; Zachariasen, W. H. (1950). The tetravalent and pentavalent states of protactinium. Journal of the American Chemical Society. 72 (12): 5791. doi:10.1021/ja01168a547 Yhdiste ei liukene rikkihappoon, suolahappoon tai typpihappoon, mutta reagoi vetyfluoridin kanssa. Koska protaktiniumin yhdisteet ovat erittäin harvinaisia, radioaktiivisia ja myrkyllisiä, ei PaO2:lla ole tunnettuja käyttötarkoituksia.Sellers, Philip A.; Fried, Sherman; Elson, Robert E.; Zachariasen, W. H. (1954). The Preparation of Some Protactinium Compounds and the Metal. Journal of the American Chemical Society. 76 (23): 5935. doi:10.1021/ja01652a011. == Lähteet == Luokka:Protaktiniumyhdisteet Luokka:Oksidit
H-P Lehkonen

Rami ”H-P” Lehkonen (s. Hanna-Pirita Lehkonen, o.s. Ontto-Panula, s. 1987 Kauhajoki) on suomalainen sarjakuvataiteilija ja kuvittaja. Hän on vuonna 2006 perustetun taiteilijaryhmä Team Pärvelön jäsen. Lehkonen valittiin Suomen sarjakuvaseuran puheenjohtajaksi vuonna 2022. == Ura == Lehkonen opiskeli Limingan taidekoulun sarjakuvalinjalla. Hänellä on taustallaan myös yhteisöpedagogin opintoja. Parhaillaan H-P opiskelee sosiaalitieteitä Turun yliopistossa. Lehkonen on urallaan profiloitunut feministiksi. Hänen teoksensa käsittelevät usein moniarvoisuuden teemoja. Hänen sarjakuvissaan esiintyy runsaasti HLBT-hahmoja ja erityisesti sukupuolivähemmistöihin kuuluvia hahmoja. Antirasismi ja feminismi ovat myös tyypillisiä teemoja hänen teoksissaan. Hänen tyylinsä on humoristinen ja informatiivinen. Hän kirjoitti verkossa sarjakuvablogia nimeltä Hanna-Piritan Sarjisblogi. === Team Pärvelö === Team Pärvelö on vuonna 2006 perustettu suomalainen sarjakuvataiteilijaryhmä. Siinä on Lehkosen lisäksi kaksi muuta jäsentä. Ryhmä julkaisee ja myy omakustannesarjakuvia sekä muuta taidetta Suomen sarjakuva- ja anime-aiheisissa tapahtumissa. Team Pärvelö julkaisee myös Gaijin-nimistä lehteä, joka esittelee suomalaista anime-, manga-, ja conikulttuuria sekä muita japanilaisen populaarikulttuurin ilmiöitä suomalaisten nuorten harrastelijoiden piirtämien sarjakuvien kautta. Gaijinin tavoitteena on tuoda esille myös uusia sarjakuvataiteilijoita. Sana gaijin tarkoittaa ulkopuolista tai ei-japanilaista henkilöä. == Yksityiselämä == Lehkonen on syntynyt Kauhajoella Ikkeläjärven kylässä. Hän asuu Turussa. == Teokset == * Silly Ghost (2014) * Without you (2015) * Immortal Nerd (2015) * Start Over Again (2016) == Lähteet == ==Aiheesta muualla== * H-P Lehkosen verkkosivut Luokka:Suomalaiset sarjakuvantekijät Luokka:Vuonna 1987 syntyneet Luokka:Elävät henkilöt
Emma Jørgensen

Emma Jørgensen (s. 1. elokuuta 1996 Bursø) on tanskalainen ratamelonnan maailmanmestari ja olympiamitalisti. Hän asuu Bagsværdissa ja edustaa Maribo KK -seuraa. Häntä valmentaa Zoltan Bako. Jørgensen opiskelee sisustusalaa ja on pituudeltaan 168 cm. Jørgensen voitti Henriette Engel Hansenin kanssa kajakkikaksikon 1 000 metrin maailmanmestaruuden Moskovassa 2014. Hän saavutti Moskovan EM-kilpailuissa 2016 pronssia kajakkiyksikön 500 metrillä. Rio de Janeiron olympialaisissa 2016 hän saavutti hopeaa kajakkiyksikön 500 metrillä. Kajakkinelikon 500 metrillä hän oli kuudes. Hän sai kajakkiyksikön 200 metrillä EM- ja MM-hopeaa 2017, EM-pronssia 2018, MM-hopeaa 2018 ja MM- pronssia 2019. Kajakkiyksikön 500 metrillä hän sai MM-pronssia 2017. Vuodelle 2021 siirretyissä Tokion olympialaisissa hän saavutti pronssia kajakkiyksiköiden 200 ja 500 metrillä sekä oli kahdeksas kajakkinelikon 500 metrillä. Maailmancupissa Jørgensen on voittanut kolme kajakkiyksikön 200 metrin kilpailun. Jørgensen voitti nuorten maailmanmestaruuden kajakkiyksikön 200 ja 500 metrillä 2013 ja 2014 sekä alle 23-vuotiaiden maailmanmestaruuden yksikön 500 metrillä 2014. Hän voitti nuorten Euroopan-mestaruuden kajakkiyksikön 200 ja 500 metrillä 2014 ja 2015 sekä 1 000 metrillä 2014. Kajakkikaksikon 1 000 metriä hän sai EM-kultaa 2012, kajakkinelosen 500 metrillä 2012. == Lähteet == Luokka:Tanskalaiset melojat Luokka:Tanskalaiset olympiamitalistit Luokka:Vuonna 1996 syntyneet Luokka:Elävät henkilöt
Protaktinium(V)oksidi

Protaktinium(V)oksidi on harvinaisen, aktinoideihin kuuluvan alkuaine protaktiniumin yhdiste hapen kanssa. Yhdisteessä happi esiintyy hapetusluvulla −II ja protaktinium +V, ja näin muodostuva yhdiste on kaavaltaan Pa2O5. Se muodostaa valkoisia ortorombisia kiteitä (hilavakiot a = 692, b = 402, c = 418 pm), joita saadaan, kun kidevedellistä muotoa Pa2O5*nH2O kuumennetaan yli 500 °C (myös 650 °C mainittu kirjallisuudessa) lämpötilaan. Myös kuutiollinen rakenne (hilavakio a = 547,6 pm) tunnetaan. Kun protaktinium(V)oksidia pelkistetään vedyllä 1 550 °C lämpötilassa, muodostuu protaktinium(IV)oksidia (PaO2). Tämä muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä.Elson, R.; Fried, Sherman; Sellers, Philip; Zachariasen, W. H. (1950). The tetravalent and pentavalent states of protactinium. Journal of the American Chemical Society. 72 (12): 5791. doi:10.1021/ja01168a547 Pa2O5:n muodostumislämpö on noin 106 kJ/mol. Protaktinium(V)oksidi ei liukene väkevään typpihappoon, mutta vetyfluoridi sekä rikkihapon ja vetyfluoridin seos liuottavat sitä.Sellers, Philip A.; Fried, Sherman; Elson, Robert E.; Zachariasen, W. H. (1954). The Preparation of Some Protactinium Compounds and the Metal. Journal of the American Chemical Society. 76 (23): 5935. doi:10.1021/ja01652a011. Boris F. Myasoedov, H. W. Kirby, & Ivan G. Tananaev (2006) Protactinium, luku 4 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. ss. 161–252. == Historia == Aristid von Grosse valmisti 2 mg protaktinium(V)oksidia vuonna 1927, ja myöhemmin vuonna 1934 tuotti ensimmäisenä metallista protaktiniumia 0,1 mg:sta tätä oksidia muuttaen ensin oksidin protaktinium(V)jodidiksi ja sitten hajottaen sitä tyhjiössä sähköpurkauksen avulla (Van Arkelin prosessi): :2 PaI5 → 2 Pa + 5 I2 == Käyttö == Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia. Niobiumin, magnesiumin, galliumin ja mangaanin oksidien seosta, johon on lisätty 0,005–0,52 % protaktinium(V)oksidia, on käytetty korkean lämpötilan (jopa 1 300 °C) eristemateriaalina keraamisissa kondensaattoreissa. == Lähteet == Luokka:Protaktiniumyhdisteet Luokka:Oksidit
Vauvani mun ja sun

Vauvani mun ja sun () on vuonna 2001 ensi-iltansa saanut David Seltzerin ohjaama ja käsikirjoittama yhdysvaltalainen komediaelokuva, jonka pääosissa ovat Gary Oldman ja Skeet Ulrich. Vauvani mun ja sun kuvattiin työnimellä Anasazi Moon Moabin ja Salt Lake Cityn kaupungeissa Utahin osavaltiossa. Elokuva sai ensi-iltansa Yhdysvalloissa Sundancen elokuvajuhlilla 21. tammikuuta 2001. Elokuva ei saanut teatterilevitystä Yhdysvalloissa, mutta Artisan Entertainment julkaisi sen myöhemmin VHS:nä ja DVD:nä 20. elokuuta 2002. Suomessa elokuvan julkaisi VHS:lle ja DVD:lle Scanbox Entertainment Finland Oy 11. kesäkuuta 2004. == Juoni == Buford Dill (Gary Oldman) ja Billy Raedeen (Skeet Ulrich) ovat vähäjärkisiä rikollisia, jotka ovat olleet lapsuudesta asti kavereita. Vankeinkuljetuksen yhteydessä karkuun päässyt Billy päätyy sattuman kautta pienen vauvan huoltajaksi. Vauvansa kanssa Billy tutustuu trailereissa asuviin tyyppeihin, joiden joukosta lapselle löytyy myös sijaisimettäjä. Kun Buford kuulee vauvasta, hän haluaa heti lyödä rahoiksi vauvan avulla, mutta Billy on kuitenkin jo kiintynyt vauvaan. Ongelmia tulee, kun vauvaa aletaan vaatia yllättävältä taholta ja Buford keksii toivottoman suunnitelman. == Näyttelijät == == Lähteet == == Aiheesta muualla == * * * * Vauvani mun ja sun Rotten Tomatoes -sivustolla Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset independent-elokuvat
Agía Eirínin rotko

Agía Eirínin rotko (, myös Agía Irínin rotko) on rotko Kreetan saarella Kreikassa. Se sijaitsee Kántanos-Sélinon kunnassa saaren lounaisosassa noin 50 kilometriä Chaniásta lounaaseen. Agía Eirínin rotko sijaitsee Lefká Óri -vuoriston eli ”Valkoisten vuorten” länsipäässä. Sen pituus on noin 7,5 kilometriä. Rotko on saanut nimensä Agía Eirínin kylästä, joka sijaitsee sen pohjoispäässä noin 560 metrin korkeudella merenpinnasta. Rotkon eteläpäässä Libyanmeren rannikolla sijaitsee Soúgian kylä. Rotkon seinämien suurin korkeus on noin 500 metriä ja kapeimmillaan rotkon leveys on noin 10 metriä. Rotko on Natura 2000 -aluetta. Agía Eirínin rotko on Kreetan toiseksi suosituin rotkovaelluskohde idempänä sijaitsevan Samarián rotkon jälkeen. Samarián rotkoon verrattuna Agía Eiríni on vähemmän ruuhkainen ja rauhallisempi. Vaellusreitti kulkee yleensä Agía Eirínin kylästä Soúgiaan, mutta vaelluksen voi tehdä myös toisin päin. Koko vaelluksen pituudeksi tulee noin 12 kilometriä, josta varsinaista rotkoa on noin 7 kilometriä. Vaellus kestää noin 3–4 tuntia ja sen aikana laskeudutaan noin 500 metriä alaspäin. Rotko on avoinna läpi vuoden. Agía Eiríniin on bussiyhteys Chaniásta. Soúgiasta on lauttayhteys Palaióchoraan ja Chóra Sfakíoniin, joista pääsee edelleen bussilla Chaniáan. == Lähteet == == Aiheesta muualla == Luokka:Kántanos-Sélino Luokka:Kreetan rotkot Luokka:Kreikan Natura-alueet
Kaj Salenius

Kaj-Erik Woldemar Salenius (23. joulukuuta 1923 Helsinki – 18. heinäkuuta 2016 Helsinki)Hufvudstadsbladet 4.9.2016 s. 43. Nekrologi. oli suomalainen arkkitehti. Salenius valmistui arkkitehdiksi Helsingin Teknillisestä korkeakoulusta vuonna 1949 ja työskenteli muun muassa Blomstedt & Stenbäckin ja Hilding Ekelundin arkkitehtitoimistoissa ennen kuin perusti oman toimistonsa vuonna 1953. Hänen läpimurtotyönsä olivat Helsingin Meilahteen valmistuneet englantilainen koulu (1952) ja Pyhän Marian kirkko (1954). Hänellä oli myöhemmin useita yhteisiä projekteja rakennusyhtiö Palkki Oy:n kanssa. Oman toimistonsa ohella Salenius toimi vuosina 1966–1973 Helsingin rakennusvalvontaviraston tarkastusarkkitehtina.Sari Schulman ja Kerttu Loukusa: Haapaniemenkatu 4 virastotalo: Rakennushistoriaselvitys, s. 4, 12–13 Senaatti-kiinteistöt 2013. Viitattu 7.10.2016. Suurin osa Saleniuksen töistä sijoittui Helsinkiin. Salenius tunnetaan kenties parhaiten pelkistetystä modernista arkkitehtuuristaan, mutta hän on suunnitellut myös Linnanmäen huvipuiston Peacock-teatterin ja vastannut vuoristoradan rakennuspiirustuksista. Myös Hietalahdessa sijaitseva entinen sataman varastorakennus, myöhemmin musiikki- ja kulttuuritalona toiminut Nosturi oli Saleniuksen suunnittelema. Lisäksi hän piirsi useita tavallisia asuinkerrostaloja. Viimeisinä merkittävinä töinään Salenius suunnitteli Helsingin Sörnäisiin kaksi kolossaalista ja persoonattomalla ulkonäöllään lähinnä kielteistä huomiota saanutta virastotaloa, jotka valmistuivat samoihin aikoihin vuosina 1974 ja 1975: työvoimatoimiston ja Elinkeinohallituksen talon Väinö Tannerin kentän laidalle Haapaniemenkatu 4:ään sekä Kouluhallituksen talon Hakaniemenrantaan. Ensin mainittu rakennus purettiin syksyllä 2016 ja jälkimmäisen ulkoasu uudistettiin täydellisesti 2000-luvun alussa.Kuvat: Jättimäinen DDR-kolossi puretaan Helsingissä Helsingin Uutiset 15.2.2016. Viitattu 7.10.2016. == Lähteet == Luokka:Suomalaiset arkkitehdit Luokka:Vuonna 1923 syntyneet Luokka:Vuonna 2016 kuolleet
Herðubreið

Herðubreið (/ˈhɛrðʏpreiθ/, leveäharteinen) on vulkaaninen pöytävuori Islannin koillisosassa Askja-tulivuoren lähellä. Archive.org ==Katso myös== *Islannin tulivuoret *Islannin maantiede ==Lähteet== == Aiheesta muualla == Luokka:Islannin tulivuoret
Protaktiniumoksidi

Alkuaineen protaktinium oksideja ovat ainakinBoris F. Myasoedov, H. W. Kirby, & Ivan G. Tananaev (2006) Protactinium, luku 4 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. ss. 161–252. : * Protaktiniumoksidi (PaO) eli protaktiniummonoksidi, jota on havaittu ainoastaan metallisen protaktiniumin ohuessa pintakerroksessa.Sellers, Philip A.; Fried, Sherman; Elson, Robert E.; Zachariasen, W. H. (1954). The Preparation of Some Protactinium Compounds and the Metal. Journal of the American Chemical Society. 76 (23): 5935. doi:10.1021/ja01652a011. * Protaktinium(IV)oksidi (PaO2) eli protaktiniumdioksidi * Protaktinium(V)oksidi (Pa2O5) == Lähteet == Luokka:Protaktiniumyhdisteet
Samariá (kylä)

Samariá () on entinen Kreikan kylä, joka sijaitsee Samarián rotkossa Sfakián kunnassa Kreetan saarella. Kylä on nykyisin autio. Samarián kylä sijaitsee suurin piirtein Samarián rotkon puolessa välissä. Matka rotkon pohjoispään Xylóskalosta kylään on noin 7,5 kilometriä ja kylästä rotkon eteläpään Chóra Sfakíoniin noin 8,5 kilometriä. Kylä on rakennettu noin 340 metrin korkeudelle merenpinnasta. Samarián kylä on perustettu todennäköisesti jälkibysanttilaisella ajalla. Kylä samoin kuin koko rotko on saanut nimensä kylässä olevasta pienestä Maria Egyptiläiselle (Osía María) omistetusta kirkosta. Nimi on muuntunut muotoon Sia María ja edelleen muotoon Samariá. Kylän asukkaiden täytyi muuttaa pois vuonna 1962, kun rotkon alue muutettiin kansallispuistoksi. Nykyisin kylässä on kirkkojen lisäksi vain muutama kunnostettu vanha talo, jotka toimivat metsänvartijoiden asemapaikkana. Kylä toimii tärkeimpänä levähdyspaikkana rotkon läpi kulkevalla vaelluksella. == Lähteet == == Aiheesta muualla == Luokka:Kreetan kylät Luokka:Sfakiá
Víkoksen rotko

Víkoksen rotko () on syvä rotko Epeiroksessa Kreikassa. Se sijaitsee pohjoisessa Píndos-vuoristossa Zágorin kunnassa Ioánninan alueyksikön alueella. Víkoksen rotko sijaitsee noin 30 kilometriä pohjoiseen Ioánninan kaupungista. Sen pohjoispäässä sijaitsee Víkoksen kylä ja eteläpäässä Monodéndrin kylä. Rotkon pituus on noin 20 kilometriä ja sen leveys vaihtelee 400 metristä muutamaan metriin. Rotkon seinämien korkeus vaihtelee 450 metrin ja 1 600 metrin välillä. Víkoksen rotko mainitaan joskus maailman syvimmäksi rotkoksi suhteessa sen pituuteen, mutta tämä riippuu rotkon määritelmästä. Alueella on harvinaisia kasvi- ja eläinlajeja. Rotkon pohjalla virtaa Voïdomátis-joki, jonka virtauksen seurauksena rotko on syntynyt. Víkoksen rotko on osa Víkoksen–Aóoksen kansallismetsää, joka kuuluu Pohjoisen Píndoksen kansallispuistoon. Rotko on suosittu vaelluskohde. Vaellus sen päästä päähän kestää noin 5–7 tuntia. == Lähteet == == Aiheesta muualla == Luokka:Kreikan rotkot Luokka:Zagóri
Bolivia kesäolympialaisissa 2016

Bolivia osallistui Rio de Janeiron kesäolympialaisiin 2016 joukkueella, johon kuului 11 urheilijaa viidestä eri lajista. Kyseessä oli maan 14. esiintyminen kesäolympialaisissa. Maan lipunkantajana avajaisissa toimi kävelijä Àngela Castro. Mitaleita maa ei saavuttanut. == Joukkue == === Ammunta === Bolivia sai kutsun lähettää kaksi ampujaa olympialaisiin: miehen 50 metrin pistooliin ja naisen 10 metrin ilmakivääriammuntaan. Kumpikaan ei kuitenkaan päässyt jatkoon alkukierrokselta. *Rudolf Knijnenburg - Miesten 50 metrin pistooli *Carina García - Naisten 10 metrin ilmakivääri === Judo === Bolivia sai kutsun lähettää yhden judokan Rio de Janeiroon miesten alle 90-kiloisten sarjaan, koska maan Martín Michel sai paikan kisoihin Pan-Amerikan maanosapaikan avulla Bolivian korkeimmin rankattuna judokana. Hän hävisi ensimmäisen ottelunsa eikä päässyt pidemmälle. Kyseessä oli Bolivian paluu olympialaisten judokentille vuoden 2004 jälkeen. *Martín Michel - Miesten alle 90 kg === Pyöräily === Bolivia lähetti yhden pyöräilijän Rio de Janeiron olympialaisiin maastopyörailyyn. Hän oli Óscar Soliz, joka ei kuitenkaan päässyt edes maaliin asti. *Óscar Soliz - Miesten maantiepyöraily === Uinti === Bolivia sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä. *José Alberto Quintanilla - Miesten 50 metrin vapaauinti *Karren Torrez - Naisten 50 metrin vapaauinti === Yleisurheilu === Seuraavat kuusi bolivialaista urheilijaa saavuttivat vaaditut tulosrajat kisoihin. *Ronald Quispe - Miesten 50 km kävely *Marco Antonio Rodríguez - Miesten 20 km kävely *Ángela Castro - Naisten 20 km kävely *Werny Cornejo - Naisten 20 km kävely *Stefany Coronado - Naisten 20 km kävely *Rosemary Quispe - Naisten maraton == Lähteet == Kesäolympialaisissa 2016 Luokka:Valtiot kesäolympialaisissa 2016
Lisa Carrington

Lisa Carrington (s. 23. kesäkuuta 1989 Tauranga) on uusiseelantilainen ratamelonnan viisinkertainen olympiavoittaja ja kymmenkertainen maailmanmestari. Hän asuu Aucklandissa ja edustaa Eastern Bay Canoe Racing Clubia. Häntä valmentaa Gordon Walker. 168-senttinen Carrington on opiskellut politiikkaa Masseyn yliopistossa. Carrington voitti kajakkiyksikön 200 metrin olympiakultaa Lontoossa 2012, Rio de Janeirossa 2016 ja Tokiossa 2021. Kajakkiyksikön 500 metrillä hän voitti Tokiossa kultaa, sai Riossa pronssia ja sijoittui Lontoossa seitsemänneksi. Tokiossa hän voitti kultaa myös kajakkikaksikon 500 metrillä parinaan Caitlin Regal. Carrington on voittanut kajakkiyksikön 200 metrin maailmanmestaruuden 2011, 2013, 2014, 2015, 2017, 2018 ja 2019. Kajakkiyksikön 500 metrillä hän on saavuttanut MM-kilpailuissa kultaa 2015 ja 2019, hopeaa 2014, 2017 ja 2018 sekä pronssia 2013. Kajakkikaksikon 500 metrillä hän sai kultaa 2017 ja hopeaa 2018, kajakkinelosen 500 metrillä hopeaa 2018 ja pronssia 2017. Carrington on voittanut kaikkiaan 26 maailmancupin kilpailua. Carringtonilla on kaksi vanhempaa veljeä. == Lähteet == Luokka:Uusiseelantilaiset melojat Luokka:Uusiseelantilaiset olympiavoittajat Luokka:Vuonna 1989 syntyneet Luokka:Elävät henkilöt
Varzo

Varzo on kunta Pohjois-Italiassa Verbano-Cusio-Ossolan maakunnassa Piemonten alueella. Varzon naapurikunnat ovat Baceno, Bognanco, Crevoladossola, Crodo ja Trasquera sekä Sveitsin Valais’ssa Grengiols, Ried-Brig ja Zwischbergen. == Lähteet == Luokka:Verbano-Cusio-Ossolan maakunnan kunnat
F91 Dudelange

F91 Dudelange (, ) on jalkapalloseura Dudelangen kaupungista Etelä- Luxemburgista. Vuonna 1991 perustettu Dudelange pelaa maansa korkeimmalla sarjatasolla Kansallinen divisioonassa. Seura on ollut 2000-luvulla maansa menestynein seura, jolloin se on voittanut 12 mestaruutta. Mestaruudet se on voittanut vuosina 2000–2002, 2005–2009, 2011–2012, 2014 ja 2016–2018. Luxemburgin cupin Dudelange on voittanut kuudesti: vuosina 2004, 2006, 2007, 2009, 2012, 2016 ja 2017. Dudelange on pelannut historiansa aikana useita kertoja Euroopan sisäisissä kansainvälisissä turnauksissa. Parhaimmillaan se on päässyt Mestarien liigassa kolmannelle karsintakierrokselle kaudella 2012–2013. ==Lähteet== Luokka:Luxemburgilaiset jalkapalloseurat
Sakshi Malik

Sakshi Malik (s. 3. syyskuuta 1992) on intialainen naispainin olympiamitalisti. Malik saavutti Rio de Janeiron olympialaisissa 2016 pronssia 58 kg:n painoluokassa. Hän sijoittui 60 kg:n sarjassa kahdeksanneksi Taškentin MM-kilpailuissa 2014 ja sai pronssia Aasian-mestaruuskilpailuissa Dohassa 2015. Malik saavutti Glasgow'n Kansainyhteisön kisoissa 2014 hopeaa 58 kg:n sarjassa. Edellisvuoden Kansainyhteisön mestaruuskilpailuissa hän oli saanut 63-kiloisissa pronssia. Malik sai nuorten MM-kilpailuissa pronssia 59 kg:n painoluokassa 2010. Kadetti-ikäisten (17-v.) Aasian-mestaruuskilpailuissa hän oli kolmas 60-kiloisissa 2009. Nuorten Aasian-mestaruuskilpailuissa hän sai kultaa 63 kg:n sarjassa 2012 ja hopeaa 59-kiloisissa 2009. 2\. huhtikuuta 2017 hän meni naimisiin Satyawart Kadianin kanssa. == Lähteet == Luokka:Intialaiset naispainijat Luokka:Intialaiset olympiamitalistit Luokka:Vuonna 1992 syntyneet Luokka:Elävät henkilöt
Lepänruskaruoste

Lepänruskaruoste eli lepänruoste (Melampsoridium hiratsukanum) on lepillä esiintyvä ruostesienilaji. Se tuntuu vaivaavan harmaaleppää enemmän kuin tervaleppää. Lepiltä tunnetaan kaksi muutakin suvun ruostesienilajia, joista koivunruskaruosteen alalajina pidettyä sientä on todettu Suomessakin, kolmatta lajia Melampsoridium alni ei Euroopassa ole toistaiseksi tavattu. Lepänruskaruoste ilmaantui maanosaan lehtikuusten yleistyttyä, ja ensi havainnot saatiin Baltiassa vasta 1990-luvulla, Suomessa lajia todettiin ensi kerran vuonna 1997. Sitä pidetään haitallisena vieraslajina. Harmaaleppää ruoste häiritsee erityisesti lehtikuusimetsiköiden läheisyydessä, mutta lehtikuuset kokevat vain pieniä neulasongelmia. Lepänruskaruosteen elinkierto on monimutkainen kuten ruostesienillä yleensäkin. Sille on kuitenkin lehtikuusen neulasten helmi-itiöstö välttämätön. Sinne se tulee talvehtineista leppien lehdistä, joissa kehittyy kantaitiöitä. Leppä kehittää sitten lehden alapinnalle kesäitiöstöä, joka on tunnistettavissa keltaisina laikkuina. == Lähteet == == Aiheesta muualla == *Laji.fi: Lepänruskaruoste (Melampsoridium hiratsukanum) *Luopioisten kasvisto: Lepänruskaruoste (Melampsoridium hiratsukanum) *Agriculture and Biosciences International (CABI): Melampsoridium hiratsukanum (alder rust) *Plant Parasites of Europe: Melampsoridium hiratsukanum *European Network on Invasive Species (NOBANIS): Melampsoridium hiratsukanum (pdf) Luokka:Metsätuhot Luokka:Ruostesienet Luokka:Kasvitaudit Luokka:Sienitaudit
Maalipallo kesäparalympialaisissa 2016 – miesten turnaus

Miesten maalipallossa kilpailtiin Rio de Janeiron 2016 kesäparalympialaisissa 12:tta kertaa. Ottelut pelattiin 8.–16. syyskuuta. Kilpailut käytiin Arena do Futurossa. Turnaukseen osallistui 10 joukkuetta. Kummassakin alkulohkoissa pelasi viisi joukkuetta. Neljä kummankin alkulohkon parasta pääsivät pudotuspeleihin. Turnauksen voitti Liettua, joka voitti loppuottelussa Yhdysvallat. Pronssia saavutti isäntämaa Brasilia. ==Alkulohkot== ===Lohko A=== ===Lohko B=== ==Pudotuspelit== {{Turnauspuu8 |14.9.||10||3 |14.9.||6||7 |14.9.||5||4 |14.9.||5||1 |15.9.||1||1 |15.9.||7||2 |16.9.||8||14 |16.9.||6||5 }} ==Lähteet== Luokka:Kesäparalympialaiset 2016 Luokka:Maalipallo
Welcome to Hard Times

Welcome to Hard Times on yhdysvaltalaisen kirjailijan E. L. Doctorowin esikoisromaani vuodelta 1960. Sen tapahtumapaikka on Hard Times -niminen pieni paikkakunta Dakotan territoriossa. Kun tyhjäntoimittajahulttio saapuu Hard Timesiin ja ryhtyy terrorisoimaan kaupunkia raiskaamalla, murhaamalla ja tuhopolttamalla, henkiin jääneet aloittavat jälleenrakennuksen. Lyhyen romaanin keskeinen teema on kirjan henkilöiden suhde pahaan, jota edustaa pelko "Bodiesta tullutta miestä" kohtaan. New York Timesin arviossa kirjassa nähdään yhtymäkohtia Joseph Conradin teokseen Pimeyden sydän: Juri Nummelinin mukaan se "purkaa kaikki länkkärien perustilanteet osiinsa, ja jäljelle jää vain tyhjyyttä ja kauhua". Elokuvakäsikirjoitusten lukijana työskennellyt Doctorow ryhtyi kirjoittamaan lännenromaanista omaa versiotaan, jossa genren asetelmat kääntyisivät ylösalaisin.Juri Nummelin, Villi länsi ei ole koskaan ollut entisensä. Parnasso 4/2016 s. 46 Tarina alkaa, kun paikkakunnalle saapuu paha mies, "Bodiesta tullut mies" ("Man from Bodie"). Hän ampuu puusepän ja baarinpitäjän ja raiskaa prostituoidun, ja ennen lähtöään hän sytyttää kylän tuleen. Autioon kylään jää vain kaupungin epävirallinen pormestari Blue, järkensä menettävä Molly, puusepän poika Jimmy ja puhumaton intiaani John Bear. Blue ryhtyy toimeen kylän henkiin herättämiseksi. Kylään saapuu venäläinen Zar-niminen mies mukanaan kolme prostituoitua ja vaunullinen viskiä, jolloin lähiseudun kaivosmiehet palaavat kylään, joka alkaa herätä eloon. Pahan varjo häilyy kuitenkin yhteisön yllä, ja tuho kohtaa kylän jälleen. Burt Kennedy on ohjannut kirjan pohjalta elokuvan Muukalainen lähestyy (1967), joka ei yllä Doctorowin romaanin tasolle. ==Lähteet== ==Aiheesta muualla== *Parody of Western in American Literature: Doctorow’s Welcome to Hard Times and R. Coover’s The Ghost Town Luokka:Vuoden 1960 kirjat Luokka:Yhdysvaltalaiset romaanit
Maalipallo kesäparalympialaisissa 2016 – naisten turnaus

Naisten maalipallossa kilpailtiin Rio de Janeiron 2016 kesäparalympialaisissa 9:tta kertaa. Ottelut pelattiin 8.–16. syyskuuta. Kilpailut käytiin Arena do Futurossa. Turnaukseen osallistui 10 joukkuetta. Kummassakin alkulohkoissa pelasi viisi joukkuetta. Neljä kummankin alkulohkon parasta pääsivät pudotuspeleihin. Turnauksen voitti Turkki, joka voitti Kiinan loppuottelussa. Kolmanneksi sijoittui Yhdysvallat. ==Alkulohkot== ===Lohko C=== ===Lohko D=== ==Pudotuspelit== {{Turnauspuu8 |14.9.||10||0 |14.9.||3||5 |14.9.||15||5 |14.9.||2||0 |15.9.||3||4 |15.9.||11||1 |16.9.||1||4 |16.9.||2||3 }} ==Lähteet== Luokka:Kesäparalympialaiset 2016 Luokka:Maalipallo Luokka:Naisten urheilu
Elitsa Jankova

Elitsa Jankova (, s. 18. syyskuuta 1994) on bulgarialainen naispainin olympiamitalisti. Hän edustaa Levski Sofiaa ja häntä valmentaa Petar Kasabov. Jankova saavutti 48 kg:n painoluokassa olympiapronssia Rio de Janeirossa 2016. Hän sai samassa painoluokassa hopeaa Bakun Euroopan kisoissa 2015 ja pronssia Riian EM-kilpailuissa 2016 sekä sijoittui seitsemänneksi EM-kilpailuissa 2013. Jankova voitti nuorten maailmanmestaruuden 48-kiloisissa 2013. Hän sai samassa painoluokassa nuorten EM-hopeaa 2013 ja EM-pronssia 2014. == Lähteet == Luokka:Bulgarialaiset naispainijat Luokka:Bulgarialaiset olympiamitalistit Luokka:Vuonna 1994 syntyneet Luokka:Elävät henkilöt
Exiä rannalla

Exiä rannalla on suomalainen versio MTV:n kehittämästä Ex on the Beach -tositelevisiosarjasta. Sarja sai ensiesityksensä Subilla 7. syyskuuta 2016. Sarjan ensimmäinen tuotantokausi koostui kahdeksasta jaksosta. == Jaksot == # "Himoa ja ristiriitoja ensimmäisenä iltana" (7.9.2016) # "Ensimmäiset kilarit" (14.9.2016) # "Häätö" (21.9.2016) # "Uusi peluri saapuu taloon" (28.9.2016) # "Draamaa puolimatkan krouvissa" (5.10.2016) # "Kukkotappelua ja pullonpyöritystä" (12.10.2016) # "Fitness-beibe sekoittaa pakkaa" (19.10.2016) # "Loppubileet" (26.10.2016) == Kilpailijat == * Christoffer Forsman (28), Helsinki * Jyri Hakala (27), Espoo * Laura Björn (23), Porvoo * Luca Qepi (30), Helsinki * Nina "Ninnu" Ståhl (30), Helsinki * Sofia Holm (22), Hyvinkää * Tatu Silvasti (31), Porvoo * Jenni Martikainen (21), Helsinki (häädetty jaksossa 3) === Exät === # Salla Simojoki (Jyrin exä, saapui jaksossa 1) # Matti Ikonen (Ninnun exä, saapui jaksossa 2) # Silja Sundberg (Jyrin exä, saapui jaksossa 2) # Oğuzhan "Ode" Peker (Sofian exä, saapui jaksossa 3) # Tarja "Taru" Karjalainen (Tatun exä, saapui jaksossa 4) # Gustavo "Gusti" Ista (Siljan exä, saapui jaksossa 5) # Amanda Sihvonen (Oden exä, saapui jaksossa 6) # Minttu Viinikka (Toffen exä, saapui jaksossa 7) == Lähteet == Luokka:2010-luvun suomalaiset tositelevisiosarjat
UFC 203

UFC 203: Miocic vs Overeem oli Ultimate Fighting Championshipin järjestämä vapaaottelu-tapahtuma. Se järjestettiin 10. syyskuuta 2016 Cleveland, Ohiossa, joka oli samalla ensimmäinen kerta kun UFC-tapahtuma järjestettiin Clevelandissa.Miocic-Overeem Headlines UFC 203 in Cleveland UFC.com 25.5.2016 Viitattu 7.9.2016 Tapahtuma televisioitiin pay-per-view -lähetyksenä. ==Tapahtuma== Tapahtuman pääkamppailuna käytiin raskaansarjan hallitsevan mestarin Stipe Miocicin ja hänen haastajan vuoden 2010 K-1 ja Strikeforcen raskaansarjan entisen mestarin Alistair Overeemin välillä. Miocic puolusti ensimmäistä kertaa mestaruuttaan voitettuaan sen toukokuussa 2016 Fabrício Werdumilta. Joulukuussa 2014 UFC:n kanssa sopimuksen allekirjoittanut showpainija CM Punk ottelee ensimmäistä kertaa urallaan. Hänen ja Mickey Gallin välinen välisarjan kamppailu viivästyi Punkin erinäisten loukkaantumisten vuoksi.CM Punk slated for debut vs. Mickey Gall at UFC 203 in September mmajunkie.com 23.6.2016 Viitattu 7.9.2016 Ray Borgin oli määrä otella Ian McCallia vastaan, mutta Borg ilmoitti 7. syyskuuta jättävänsä kamppailun väliin sairauden vuoksi. McCallille ei löytynyt korvaajaa, jonka myötä kamppailu siirrettiin pois tapahtumasta. Myös toinen kamppailu siirrettiin pois, jossa CB Dollaway joutui jättämään kamppailunsa väliin Francimar Barrosoa vastaan.Elevator incident forces C.B. Dollaway out of UFC 203 mmafighting.com 10.9.2016 Viitattu 11.9.2016 ==Tulokset== Main Card Main Card Main Card Main Card Main Card Main Card Painoluokka Voittaja Häviäjä Tyyli Erä Aika Raskassarja Stipe Miocic Alistair Overeem Tyrmäys 1 4:27 Raskassarja Fabrício Werdum Travis Browne Päätös (yksimielinen) 3 5:00 Välisarja Mickey Gall CM Punk Luovutus (takakuristus) 1 2:14 Kääpiösarja Jimmie Rivera Urijah Faber Päätös (yksimielinen) 3 5:00 Korsisarja Jéssica Andrade Joanne Calderwood Luovutus (giljotiinikuristus) 1 4:38 Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Kääpiösarja Bethe Correia Jessica Eye Päätös (hajaäänin) (29-28, 28-29, 29-28) 3 5:00 Keskisarja Brad Tavares Caio Magalhães Päätös (hajaäänin) (28-29, 30-27, 29-28) 3 5:00 Kevytsarja (158lbs) Nik Lentz Michael McBride Tekninen tyrmäys (lyönnit) 2 4:17 Kevytsarja Drew Dober Jason Gonzalez Tekninen tyrmäys (lyönnit) 1 1:45 Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Välisarja Yancy Medeiros Sean Spencer Luovutus (takakuristus) 2 0:49 ==Lähteet== Luokka:Ultimate Fighting Championship Luokka:Vuoden 2016 urheilu Luokka:Vapaaottelutapahtumat
Pajuasteri

Pajuasteri (Aster × salignus) on monivuotinen ruohovartinen kasvi. Se on jalostettu koristekasviksi risteyttämällä säiläasteri (Aster lanceolatus) ja syysasteri (Aster novi-belgii). Nykyisin pajuasteri on Suomessa ja lähialueilla haitallinen vieraslaji. == Ulkonäkö ja koko == Pajuasteri kasvaa 60–130 senttimetriä korkeiksi tiheiksi kasvustoiksi leviämällä maarönsyjen avulla. Sen varsi on latvasta runsashaarainen. Kierteisesti sijaitsevat lehdet ovat ruodittomia, puikeansuikeita, harvaan terävähampaisia. Sekä lehdet että varren yläosa ovat lyhyen karvan peitossa. Pajuasterin kukat muodostavat 2–3 cm leveitä, kehtosuomujen suojaamia kukkamaisia mykeröitä. Mykerön laitakukat ovat valkoisia tai vaaleanvioletteja, kehräkukat pieniä ja keltaisia. Mykeröt kasvavat kasvin latvassa huiskilomaisena ryhmänä. Pajuasteri kukkii myöhään, elokuusta lokakuuhun. Pajuasterin ja syysasterin erottaminen voi olla vaikeaa. Pajuasteri on korkeampi, sen kukat ovat pienemmät ja ylimpien lehtien muoto erilainen. == Elinympäristö ja leviäminen == Pajuasteri ei Suomessa tuota yleensä itäviä siemeniä, vaan leviää juurakonpaloista etenkin ojien ja jokien varsille. Suomen lisäksi pajuasteri on luokiteltu haitalliseksi myös Virossa, Latviassa, Liettuassa ja Venäjällä. == Lähteet == Luokka:Asterit Luokka:Risteymät
Paula Pareto

Paula Belén Pareto (s. 16. tammikuuta 1986 San Fernando, Gran Buenos Aires, Argentiina) on argentiinalainen judon olympiavoittaja ja maailmanmestari. Hän edustaa Estudiantes-seuraa. Pareto voitti 48 kg:n sarjassa olympiakultaa Rio de Janeirossa 2016 kukistettuaan loppuottelussa eteläkorealaisen Jeong Bo- kyeongin. Hän sai samassa painoluokassa pronssia Pekingin olympialaisissa 2008 ja sijoittui viidenneksi Lontoossa 2012. Pareto voitti 48-kiloisten maailmanmestaruuden Astanassa 2015 kukistettuaan finaalissa japanilaisen Haruna Asamiin. Hän sai samassa painoluokassa MM-hopeaa Tšeljabinskissa 2014 hävittyään finaalissa Japanin Ami Kondolle. Bakussa 2018 hän saavutti MM- pronssia. Hän on sijoittunut 48-kiloisten MM-tatamilla lisäksi viidenneksi Rio de Janeirossa 2007 sekä seitsemänneksi Tokiossa 2010 ja 2019. Pareto on saavuttanut Pan-Amerikan kisoissa 48-kiloisissa kultaa 2011, hopeaa 2015 ja pronssia 2007. Judon Pan-Amerikan-mestaruuskilpailuissa hän on saanut samassa painoluokassa kultaa 2009, 2011, 2017, 2018 ja 2019, hopeaa 2015 ja 2016 sekä pronssia 2008, 2010, 2013 ja 2014. Sarjassa 44 kg hän sai hopeaa 2005. Pareto on saavuttanut Masters-, Grand Slam- ja Grand Prix -kilpailuissa viisi turnausvoittoa, neljä kakkossijaa ja kymmenen kolmossijaa. Maailmancupeissa ja Continental Open -kilpailuissa hänellä on yhdeksän voittoa, neljä kakkossijaa ja yksi kolmossija. == Lähteet == == Aiheesta muualla == Luokka:Argentiinalaiset judokat Luokka:Argentiinalaiset olympiavoittajat Luokka:Vuonna 1986 syntyneet Luokka:Elävät henkilöt
Kollaa kostaa

__NOTOC__ Kollaa kostaa on punkyhtye Kollaa kestään EP-levy, joka julkaistiin lokakuussa 1978 levymerkillä Poko Rekords. Vuonna 2012 Svart Records julkaisi siitä 1000:n kappaleen uusintapainoksen, joista 700 mustalla ja 300 kirkkaalla vinyylillä.Discogs: Kollaa kestää – Kollaa kostaa (2012) Albumin takakannessa lukee ”Tämä on vain levy, uskokaa itseänne, älkää tätä.” == Kappaleet == === A-puoli === # # # === B-puoli === # * # # == Kokoonpano == * Kai Kivi – laulu, kitara * Juha Helminen – kitara, laulu (kappale 2), taustalaulu * Mikko Nevalainen – basso, taustalaulu * Jyrki Siukonen – rummut, taustalaulu === Tuotanto === * Mikko Syrjä – tuottaja * Mika Sundqvist – äänittäjä == Lähteet == Luokka:Vuoden 1978 EP:t
Neljän pennun ooppera

__NOTOC__ Neljän pennun ooppera on punkyhtye Kollaa kestään kokoelma-albumi, joka julkaistiin neljä vuotta yhtyeen hajoamisen jälkeen vuonna maaliskuussa 1984. Se sisältää kaikki Poko Rekordsille levytetyt kappaleet. == Kappaleet == === A-puoli === # # # # # === B-puoli === # * # # # # == Lähteet == Luokka:Vuoden 1984 kokoelma-albumit Luokka:Kollaa kestään albumit
Pluto (manga)

Pluto on japanilaisen Naoki Urasawan manga, joka on syntynyt Osamu Tezukan tarinan pohjalta. Alun perin mangasarja on julkaistu Big Comic Original- lehdessä vuosina 2003-2009. == Juoni == Vallitsee aikakausi, jossa ihmiset ja robotit elävät rinnakkain. Maailmaa järkyttää tieto tunnetun ja voimakkaan robotin Mont Blancin murhasta, myöhemmin salaperäisissä olosuhteissa kuolee myös robottioikeusaktivisti. Murhien keskinäisiä yhteyksiä lähtee selvittämään Interpolin etsivä Gesicht, robotti hänkin. Murhatutkimuksen yhteydessä etsivä tapaa muita maailman erityisimmiksi nimitettyjä robotteja ja ymmärtää pian olevansa myös itse murhaajan mahdollisena kohteena. == Hahmoja == Gesicht mangan päähenkilö, robotti. Työskentelee Interpolissa etsivänä ja saa ratkottavakseen robottien murhatapauksen. Atom toinen päähenkilö, robotti. Hahmo pohjautuu Osamu Tezukan sarjan Astro Boy päähenkilöön. Atom on kehittyneimpiä robotteja ja hyvin ihmismäinen. Atom auttaa Gesichtia ratkaisemaan murhatapausta. == Julkaisu == Sarjan on julkaissut englanniksi Viz Media vuonna 2009. Suomenkielistä julkaisua ei ole. Lähteet https://www.viz.com/read/manga/pluto-urasawa-x-tezuka-vol-1/7219 http://www.animenewsnetwork.com/encyclopedia/manga.php?id=3871 http://www.animenewsnetwork.com/house-of-1000-manga/2012-09-13 Luokka:Mangasarjat
Maiki

Maiki (M89, oikealta nimeltään Mikke Juhani Neuvonen) on suomalainen säveltäjä, sanoittaja sekä artisti. Hänen säveltämissään kappaleissa kuullaan mm. Uniikki, Diandra, Meissi, Jontte Valosaari, Spekti, Nikke Ankara, Aste, Petri Nygård, Raappana, Vesku Jokinen, sekä Brädi. Maiki on sanoittanut sekä säveltänyt omia kappaleitaan vuodesta 2000 asti. Kappaleita joita hän on ollut mukana säveltämässä tai sanoittamassa on striimattu suoratoistopalveluissa yli 80 miljoonaa kertaa. Vuonna 2015 hän sävelsi Uniikin "Tikis" kappaleen sekä yhdessä Sami Tammisen kanssa Uniikin "Rauhaa", jolla on mukana Diandra. Myöhemmin hän sävelsi Seren Ei oo helppoo olla keskiluokkaa -albumin nimikkosinglen yhdessä Seren kanssa. Ensimmäinen virallinen kappale, jossa Maiki toimii säveltäjä-roolin lisäksi artistina julkaistiin 18. elokuuta 2016 Warner Music Finlandin kautta. "Miljoona Taalaa" on Maikin sekä PistePisteen muodostaman DEM-yhtyeen ensimmäinen kultaa striimannut single. Samana vuonna julkaistiin myös toinen kulta-single "Murhaaja". 7\. marraskuuta 2017 julkaistiin Petri Nygårdin kappale "Nössö", jota Maiki oli niin kirjoittamassa kuin tuottamassa. "Nössö" nousi Suomen Spotifyn sijalle yksi. Kappale on ylittänyt viisinkertaisen platinan rajan 2020. 26\. huhtikuuta 2018 Maiki julkaisi kappaleen ”Mielipuolii”, jolla vierailee Eveliina Määttä. 11\. helmikuuta 2019 Maiki toimi päävokalistina kansainvälistä huomiota saavuttaneessa The Verkkarsin "Ez4ence"-kappaleessa. Kappale oli samanaikaisesti Tšekin, Ruotsin, Puolan, Norjan, Suomen sekä Tanskan viraalisimmat-listan top 3. "Ez4ence"-kappale on myös ensimmäinen suomenkielinen kappale "Counter Strike:Global Offensive" -pelissä. Vuonna 2020 Maiki julkaisi singlen "Eilisii", jolla vierailee Uniikki, Tuomas Kauhanen sekä PistePiste. ==Diskografia== ===Singlet=== Vuosi Single Yhtye 2016 "Miljoona taalaa" DEM 2016 "Murhaaja" DEM 2017 "Säästä kyyneleet" DEM 2017 "Kangastuksii" DEM 2017 "Yläfemma" Maiki 2017 "Halipula" DEM 2018 "Mielipuolii" Maiki 2018 "Sylkee" Maiki 2019 "Ihminen" Maiki 2019 "Mä en pelkää pimeet" Maiki 2020 "Eilisii" Maiki 2021 "Naama sulaa" Maiki 2023 "Tenttupäivä" Juhani&Joonatan; 2023 "Rakkauden tiikeri" Juhani&Joonatan; ==Lähteet== == Aiheesta muualla == * Maiki Facebookissa *Maiki Instagramissa * Luokka:Suomalaiset muusikot
Nuoruuteni Pariisi

Nuoruuteni Pariisi (alkuteos: A Moveable Feast) on yhdysvaltalaisen kirjailijan Ernest Hemingwayn muistelmateos vuosistaan 1920-luvun Pariisissa eteenpäin pyrkivänä nuorena ulkomaalaisena toimittajana ja kirjailijana. Kirjassa hän kuvaa oppiaikaansa nuorena kirjailijana vaiheessa, jolloin hän oli naimisissa ensimmäisen vaimonsa Hadley Richardsonin kanssa. Muistelmateos koostuu Hemingwayn omakohtaisista kuvauksista, havainnoista ja tarinoista. Hän mainitsee tiettyjen asuntojen, baarien, kahviloiden ja hotellien osoitteet tarkasti, joista monet ovat Pariisissa yhä jäljellä. Muiden merkittävien henkilöiden lisäksi kirjassa ovat esillä muun muassa Sylvia Beach, Hilaire Belloc, Aleister Crowley, John Dos Passos, F. Scott ja Zelda Fitzgerald, Ford Madox Ford, James Joyce, Wyndham Lewis, Pascin, Ezra Pound, Evan Shipman, Gertrude Stein, Alice B. Toklas ja Hermann von Wedderkop. Muistelmateos ei ilmestynyt Hemingwayn eläessä, vaan sen julkaisi käsikirjoitusten ja muistiinpanojen pohjalta koottuna kolme vuotta hänen kuolemansa jälkeen hänen leskensä, neljäs vaimo Mary Hemingway. Hemingwayn pojanpoika Seán Hemingway julkaisi muokatun ja uudistetun laitoksen vuonna 2009. Luokka:Vuoden 1964 kirjat Luokka:Elämäkerrat ja muistelmat Luokka:Yhdysvaltalaiset kirjat
Tampereen satama

Tampereen satamalla (LOCODE: FI TMP) tarkoitetaan Tampereella, Näsijärven ja Pyhäjärven rannalla sijaitsevia matkustajia kuljettava linja- ja tilausalusliikenteen satama-alueita ja näihin liittyviä palveluja. Linja- ja risteilyalusliikennettä ajetaan erityisesti Laukontorin rannasta ja Mustalahden satamasta. Vuonna 2015 Tampereen satama oli matkustajamäärältään (71 750) Suomen vilkkain sisävesisatama. Osaselitys korkealle matkustajamäärälle löytyy kesäliikenteestä Pyhäjärven Viikinsaarelle, jonne matkustetaan esimerkiksi retkelle tai erilaisiin kulttuuritapahtumiin kuten kesäteatteria katsomaan. Tamperetta vilkkaampaa kotimaan matkustaja- ja yhteysalusliikennettä oli Suomen merialueella Pääkaupunkiseudulla, Manner- Suomen ja Ahvenanmaan välillä, Ahvenanmaan saaristossa ja Saaristomerellä. == Vuosittainen matkustajamäärä== vuosi 2011 2012 2013 2014 2015 matkustajia yhteensä 94 768 70 075 80 812 68 796 71 750 == Katso myös== * S/S Tarjanne * M/S Silver Sky * M/S Intti ==Lähteet== ==Aiheesta muualla== *m/s Ratina *m/s Tammerkoski Luokka:Suomen sisävesisatamat Luokka:Tampereen rakennukset ja rakennelmat Luokka:Tampereen liikenne
Kanadanpiisku

Kanadanpiisku (Solidago canadensis) on monivuotinen ruohovartinen kasvi. Se kasvaa luonnonvaraisena Pohjois-Amerikassa, mistä sitä on viety koristekasviksi Eurooppaan ja Aasiaan. Laji on levinnyt puutarhoista luontoon ja on nyt Suomessa haitallinen vieraslaji. Suomen lisäksi kanadanpiisku on luokiteltu haitalliseksi myös Ruotsissa, Norjassa, Virossa, Latviassa, Liettuassa ja Tanskassa. Koska laji on säädetty kansallisesti haitalliseksi vieraslajiksi, sen maahantuonti, kasvatus, myynti ja muu hallussapito sekä ympäristöön päästäminen on kielletty. == Koko ja ulkonäkö == Kanadanpiisku kasvaa 30–150 senttimetriä korkeaksi. Sen keltainen kukinto on terttu, joka muodostuu alle sentin kokoisista mykeröistä. Alimmat kukintohaarat kaareutuvat alaspäin. Kanadanpiisku muistuttaa paljolti isopiiskua ja korkeapiiskua, jotka ovat myös Suomessa haitallisia vieraskasvilajeja. == Haitat == Kanadanpiiskun on todettu muun muassa vähentävän sekä yksi- että monivuotisten putkilokasvien määrää. Se houkuttelee pölyttäjiä, kuten mehiläisiä ja kukkakärpäsiä, minkä seurauksena pölyttäjävierailut alkuperäisten kasvilajien kukinnoilla vähenevät. Levittäytyessään laajalle kasvustot saattavat myös vallata kokonaisia elinympäristöjä ja yksipuolistaa kulttuurimaisemaa. === Kanadanpiiskun hävittäminen === Kanadanpiiskun erottaminen muista vieraista piiskulajeista ei ole tärkeää, keskeisintä on osata erottaa se ja muut vieraat piiskut ainoasta kotimaisesta piiskulajista eli kultapiiskusta. Kanadanpiiskun leviämisen estämiseksi niiden kukinnot tulisi katkaista ennen siementen kypsymistä. Kerran kasvupaikalle juurtuneita piiskukasvustoja on vaikea hävittää, koska niiden juurakot ovat sitkeitä ja kasvustot leviävät juurakonkappaleista. Tehokas torjuntakeino on hävittää kasvustot niittämällä ne kaksi kertaa vuodessa (kesä- ja elokuussa) useiden vuosien ajan. Niittämisen jälkeen paikalle voi kylvää kotimaisista kasvilajeista koostuvan siemenseoksen, mikä saattaa myös rajoittaa kanadanpiiskun kasvua. Leikkaamalla kasvusto toistuvasti alas nitistetään hiljalleen kasvin kasvuvoimaa, ja lopulta kasvi näivettyy kokonaan. Hävittämällä kasvi näivettämällä ei synny hankalasti hävitettävää, siemeniä, juurakoita tai juurten osia sisältävää jätettä. Yksi mahdollisuus on myös kaivaa kasvit ylös juurineen ja huolehtia ettei maahan jää juurakon kappaleita. Tämän jälkeen kasvupaikkaa on tarkkailtava seuraavina vuosina ja tarvittaessa kitkettävä uudet taimet pois. Syntyneen kasvijätteen hävittämisessä on syytä olla erityisen huolellinen, jotta kasvia ei tule vahingossa levitettyä uusiin paikkoihin. Pieniä määriä kasvijätettä voi laittaa muovipussissa poltettavaan sekajätteeseen. Isompia määrien kohdalla tulisi ottaa yhteyttä paikalliseen jätehuoltoyhtiöön. == Lähteet == == Aiheesta muualla == * Suomen Lajitietokeskus: Kanadanpiisku (Solidago canadensis) * Kasviatlas 2023: Kanadanpiiskun (Solidago canadensis) levinneisyys Suomessa * Luopioisten kasvisto: Kanadanpiisku (Solidago canadensis) * ITIS: Solidago canadensis * United States Department of Agriculture (USDA): Solidago canadensis * Flora of China: Solidago canadensis Luokka:Piiskut